CELEX: 32016D0771
Language: lv
Date: 2016-05-13 00:00:00
Title: Komisijas Īstenošanas lēmums (ES) 2016/771 (2016. gada 13. maijs), ar ko uz laiku atļauj Spānijai apstiprināt Padomes Direktīvas 1999/105/EK prasībām identificēšanas un marķēšanas ziņā neatbilstošu no Jaunzēlandes importētu sugas Pinus radiata D. Don sēklu un no tām iegūta stādāmā materiāla tirdzniecību (izziņots ar dokumenta numuru C(2016) 2784)

18.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 127/52
            
         KOMISIJAS ĪSTENOŠANAS LĒMUMS (ES) 2016/771
   (2016. gada 13. maijs),
   ar ko uz laiku atļauj Spānijai apstiprināt Padomes Direktīvas 1999/105/EK prasībām identificēšanas un marķēšanas ziņā neatbilstošu no Jaunzēlandes importētu sugas Pinus radiata D. Don sēklu un no tām iegūta stādāmā materiāla tirdzniecību
   
      
         (izziņots ar dokumenta numuru C(2016) 2784)
      
   
   (Autentisks ir tikai teksts spāņu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1) un jo īpaši tās 18. panta 1. punktu,
   ņemot vērā Spānijas lūgumu,
   tā kā:
   
               (1)
            
            
               Sugas Pinus radiata sēklu un no tām iegūta stādāmā materiāla, kas atbilst Direktīvā 1999/105/EK paredzētajām reproduktīvā materiāla prasībām, ražošana Spānijā šobrīd nav pietiekama, lai apmierinātu galalietotāju pieprasījumu. Vajadzīgo reproduktīvo materiālu nevar piegādāt citas dalībvalstis, jo dalībvalstīm, kuras varētu nodrošināt šīs sēklas, nav Spānijas vajadzībām nepieciešamā materiāla daudzuma.
            
         
               (2)
            
            
               Jaunzēlande ir gatava pietiekamā daudzumā piegādāt attiecīgās sugas materiālu, kas paredzēts turpmākai stādāmā materiāla ražošanai. Taču minētās sēklas neatbilst Direktīvas 1999/105/EK prasībām identificēšanas un marķēšanas ziņā. Konkrētāk šis materiāls nav klasificēts saskaņā ar Direktīvā 1999/105/EK noteiktajām tirdzniecības kategorijām.
            
         
               (3)
            
            
               Šajā sakarībā Spānija ir lūgusi Komisijas atļauju apstiprināt uz ierobežotu laiku Pinus radiata sēklu no Jaunzēlandes, kā arī no tām ražota stādāmā materiāla tirdzniecību.
            
         
               (4)
            
            
               Lai varētu neatkarīgi apmierināt pieprasījumu pēc stādāmā materiāla, Spānija veido sēklu ieguves plantācijas. Tomēr, ņemot vērā ilgo mežsaimniecības sēklu ražošanas laiku, tiek lēsts, ka pašreizējais deficīts saglabāsies turpmākos piecus gadus. Pinus radiata sēklu lēstā maksimālā vajadzība katru gadu būtu 400 kg.
            
         
               (5)
            
            
               Nekas neliecina par to, ka Pinus radiata sēklas vai stādāmais materiāls no Jaunzēlandes radītu problēmas vai risku saistībā ar veselību, kvalitāti vai augtspēju.
            
         
               (6)
            
            
               Tā kā Spānija ir vienīgā dalībvalsts, kura saskaras ar šīm pagaidu grūtībām attiecībā uz sugas Pinus radiata sēklu vai stādāmā materiāla piegādi galalietotājam, tirdzniecības apstiprinājums būtu jāattiecina tikai uz Spānijas teritoriju.
            
         
               (7)
            
            
               Tādēļ un lai nosegtu deficītu, būtu jāatļauj Spānijai uz ierobežotu laiku apstiprināt tādu sugas Pinus radiata sēklu un no tām iegūta stādāmā materiāla tirdzniecību, kas atbilst mazāk stingrām prasībām nekā Direktīvas 1999/105/EK 13. un 14. pantā noteiktās identificēšanas un marķēšanas prasības. Šis apstiprinājums būtu jāattiecina uz maksimālo sēklu daudzumu 400 kg/gadā, un tas būtu jāpiemēro līdz 2021. gada 31. martam.
            
         
               (8)
            
            
               Šādas sēklas un stādāmais materiāls būtu jātirgo ar dokumentu, kurā ir ziņas par to identificēšanu. Tādēļ šajā lēmumā būtu jāparedz identificēšanas un marķēšanas prasības.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Spānijai tiek atļauts līdz 2021. gada 31. martam saskaņā ar pielikumā izklāstītajām prasībām savā teritorijā apstiprināt tirdzniecībai Jaunzēlandes proveniences Pinus radiata D. Don sēklu maksimālo daudzumu 400 kg/gadā, kuras paredzētas stādāmā materiāla ražošanai un kuras identificēšanas un marķēšanas ziņā neatbilst Direktīvas 1999/105/EK 13. un 14. pantā noteiktajām prasībām.
   2.   Spānijai tiek atļauts līdz 2021. gada 31. martam saskaņā ar pielikumā izklāstītajām prasībām savā teritorijā apstiprināt tirdzniecībai stādāmo materiālu, kas ražots no sēklām, kuras apstiprinātas tirdzniecībai saskaņā ar 1. punktu un kuras identificēšanas un marķēšanas ziņā neatbilst Direktīvas 1999/105/EK 13. un 14. pantā noteiktajām prasībām.
   2. pants
   Spānija nekavējoties informē Komisiju un citas dalībvalstis par jebkuru saskaņā ar šo lēmumu pieņemtu lēmumu.
   3. pants
   Šis lēmums ir adresēts Spānijas Karalistei.
   
      Briselē, 2016. gada 13. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 11, 15.1.2000., 17. lpp.
   
   
      PIELIKUMS
      1. pantā minēto sēklu un stādāmā materiāla identificēšanas un marķēšanas prasības
      
                  1.
               
               
                  Reproduktīvā materiāla identificēšanai nepieciešama visa šāda informācija:
                  
                              a)
                           
                           
                              materiāla ieguves avota identitātes kods, ja ir pieejams;
                           
                        
                              b)
                           
                           
                              botāniskais nosaukums;
                           
                        
                              c)
                           
                           
                              kategorija;
                           
                        
                              d)
                           
                           
                              mērķis;
                           
                        
                              e)
                           
                           
                              materiāla ieguves avota veids;
                           
                        
                              f)
                           
                           
                              vai tas ir ģenētiski modificēts;
                           
                        
                              g)
                           
                           
                              proveniences reģions vai identitātes kods;
                           
                        
                              h)
                           
                           
                              vajadzības gadījumā – vai materiāla izcelsme ir autohtona vai vietējas izcelsmes, alohtona vai svešas izcelsmes, vai nav zināma;
                           
                        
                              i)
                           
                           
                              provenience vai ģeogrāfiskās atrašanās vietas platuma un garuma diapazons;
                           
                        
                              j)
                           
                           
                              augstums vai augstuma diapazons;
                           
                        
                              k)
                           
                           
                              nogatavošanās gads.
                           
                        
            
                  2.
               
               
                  Piegādātāja etiķetē vai dokumentā ietver visu šādu informāciju:
                  
                              a)
                           
                           
                              šī pielikuma 1. punktā norādītās ziņas;
                           
                        
                              b)
                           
                           
                              piegādātāja nosaukums;
                           
                        
                              c)
                           
                           
                              piegādātais daudzums;
                           
                        
                              d)
                           
                           
                              norāde, ka sēklas un no tām iegūtais stādāmais materiāls atbilst mazāk stingrām prasībām nekā Direktīvas 1999/105/EK 13. un 14. pantā noteiktās prasības.